Document ID: 31992R2564

ΚΑΝΟΝΙΣΜΟΣ (ΕΟΚ) αριθ. 2564/92 ΤΗΣ ΕΠΙΤΡΟΠΗΣ της 2ας Σεπτεμβρίου 1992 για τροποποίηση του κανονισμού (ΕΟΚ) αριθ. 2385/91 περί των λεπτομερειών εφαρμογής ορισμένων ειδικών περιπτώσεων σχετικών με τον καθορισμό των παραγωγών και των ομάδων παραγωγών στον τομέα του πρόβειου και αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3493/90 του Συμβουλίου της 27ης Νοεμβρίου 1990 για τον καθορισμό των γενικών κανόνων σχετικά με τη χορήγηση της πριμοδότησης στους παραγωγούς πρόβειου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2070/92 (2), και ιδίως το άρθρο 2 παράγραφος 4,
Εκτιμώντας:
ότι στον κανονισμό (ΕΟΚ) αριθ. 3493/90 προβλέπονται οι όροι υπό τους οποίους οι ασκούντες τη νομαδική κτηνοτροφία θεωρούνται ως παραγωγοί σε μειονεκτικές ζώνες- ότι στον προαναφερόμενο κανονισμό προβλέπεται συγκεκριμένα ότι, προς τούτο, λαμβάνονται υπόψη μόνο οι παραγωγοί των οποίων η εκμετάλλευση ευρίσκεται σε γεωγραφικές ζώνες που μένει να προσδιοριστούν-
ότι στον κανονισμό (ΕΟΚ) αριθ. 2385/91 της Επιτροπής της 6ης Αυγούστου 1991 περί των λεπτομερειών εφαρμογής ορισμένων ειδικών περιπτώσεων σχετικών με τον καθορισμό των παραγωγών (3), όπως τροποποιήθηκε από τον κανονισμό (ΕΟΚ) αριθ. 3676/91 (4), προσδιορίζονται οι εν λόγω γεωγραφικές ζώνες-
ότι, κατόπιν της εδαφικής αναδιάρθρωσης της αυτόνομης περιοχής της Καταλωνίας (Ισπανία) που είχε ως αποτέλεσμα τη μετονομασία ορισμένων περιοχών, κρίθηκε σκόπιμο να τροποποιηθεί ο κατάλογος των εν λόγω ζώων-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβατοειδών και Αιγοειδών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το μέρος Ι του παραρτήματος του κανονισμού (ΕΟΚ) αριθ. 2385/91 αντικαθίσταται από το παράρτημα του παρόντος κανονισμού σε ό,τι αφορά τις γεωγραφικές ζώνες της αυτόνομης περιοχής Καταλωνίας και της αυτόνομης περιοχής της Βαλένσια.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται για τις αιτήσεις που υποβάλλονται για την περίοδο 1992 και επόμενες. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Σεπτεμβρίου 1992.

Labels: 17
6